钦定古今图书集成/明伦汇编/氏族典/第591卷 > 欧阳炳
## 钦定古今图书集成/明伦汇编/氏族典/第591卷 > 欧阳炳

按《衡州府志》：“炳，字元素。由乡举授知南部县，奏绩称
最，升建昌府判，善抚峒苗，复得上考，擢思恩府同知。
因先任偶报苗情失检，谪秦冏寺监正。釐蠹去苛，畜
大蕃息。复陟思恩令，以母春秋高，不能远离，遂谢任
终养。居官十七载，为民爱戴。归田侍养之馀，每以诗
书礼让式谷其子。年七十终。”